CELEX: 32021D0908
Language: fi
Date: 2021-06-04 00:00:00
Title: Neuvoston päätös (YUTP) 2021/908, annettu 4 päivänä kesäkuuta 2021, Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta

4.6.2021   
               
               
                  FI
               
               
                  Euroopan unionin virallinen lehti
               
               
                  LI 197/3
               
            
         NEUVOSTON PÄÄTÖS (YUTP) 2021/908,
         annettu 4 päivänä kesäkuuta 2021,
         Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä lokakuuta 2012 päätöksen 2012/642/YUTP (1) Valko-Venäjään kohdistettavista rajoittavista toimenpiteistä.
                  
               
                     (2)
                  
                  
                     Eurooppa-neuvosto antoi 24 ja 25 päivänä toukokuuta 2021 päätelmät, joissa se tuomitsi vahvasti sen, että Ryanairin lento pakotettiin laskeutumaan Minskiin Valko-Venäjälle 23 päivänä toukokuuta 2021 lentoturvallisuus vaarantaen ja että Valko-Venäjän viranomaiset vangitsivat toimittaja Raman Pratasevitšin ja Sofia Sapegan. Se kehotti neuvostoa hyväksymään tarvittavat toimenpiteet, joilla kielletään valkovenäläisiä lentoyhtiöitä lentämästä unionin ilmatilassa ja estetään tällaisten lentoyhtiöiden lentojen pääsy unionin lentokentille.
                  
               
                     (3)
                  
                  
                     Neuvosto on päättänyt kyseisen tapauksen vakavuuden vuoksi, että jäsenvaltioita olisi vaadittava kieltämään valkovenäläisten lentoliikenteen harjoittajien, myös markkinoivan lentoliikenteen harjoittajan ominaisuudessa toimivien, liikennöimien ilma-alusten laskeutuminen, lentoonlähtö tai ylilento alueellaan.
                  
               
                     (4)
                  
                  
                     Unionin lisätoimet ovat tarpeen kyseisen toimenpiteen täytäntöönpanemiseksi.
                  
               
                     (5)
                  
                  
                     Päätös 2012/642/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään päätökseen 2012/642/YUTP artikla seuraavasti:
            
               
                  ”2 a artikla
                  
                     1.   Jäsenvaltioiden on kiellettävä kansallisten sääntöjensä ja lainsäädäntönsä mukaisesti sekä kansainvälistä oikeutta, erityisesti asiaankuuluvia kansainvälisiä siviili-ilmailua koskevia sopimuksia noudattaen valkovenäläisten lentoliikenteen harjoittajien, myös markkinoivan lentoliikenteen harjoittajan ominaisuudessa toimivien, liikennöimien ilma-alusten laskeutuminen, lentoonlähtö tai ylilento alueellaan.
                  
                  
                     2.   Edellä olevaa 1 kohtaa ei sovelleta, jos kyseessä on pakkolasku tai ylilento hätätilanteessa.
                  
                  
                     3.   Edellä olevaa 1 kohtaa ei sovelleta, jos asianomainen jäsenvaltio päättää tai asianomaiset jäsenvaltiot päättävät, että laskeutuminen, lentoonlähtö tai ylilento on tarpeen humanitaarisista syistä tai muuta tämän päätöksen tavoitteiden mukaista tarkoitusta varten. Tällaisessa tapauksessa asianomaisen jäsenvaltion tai asianomaisten jäsenvaltioiden on ilmoitettava siitä muille jäsenvaltioille ja komissiolle.”
                  
               
            
         
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 4 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Neuvoston päätös 2012/642/YUTP, annettu 15 päivänä lokakuuta 2012, Valko-Venäjän tilanteen johdosta määrättävistä rajoittavista toimenpiteistä (EUVL L 285, 17.10.2012, s. 1).